Hans Hollein

Hans HOLLEIN (naskiĝinta la 30-a de marto 1934 en Vieno, mortinta samloke la 24-a de aprilo 2014) estis tre konata aŭstra arkitekto kaj dezajnisto.

 Vivo 
Ĝis 1956 li studis i.a. ĉe Clemens Holzmeister en Vieno, poste en Usono. En 1964 li malfermis propran arkitekturburoon en la aŭstra ĉefurbo.

Per sia plano pri la aŭstra pavilono por la ekspoziciego Triennale di Milano (1968) li ekfamiĝis internacie.

De 1967-76 li estis profesoro pri arkitekturo ĉe la Ŝtata artakademio en Düsseldorf, ekde 1976 estro de la Instituto pri dezajno ĉe la Altlernejo pri dekoraj artoj en Vieno.

 Karakteroj stilaj 
Propra miksaĵo de stilelementoj, kiun li konservis ankaŭ dum pli grandaj plankomisioj, karakterizis Hollein kiel reprezentanto de la arkitekturo postmodernisma.

Liaj konstruaĵoj komercaj kaj muzeaj imponas per pompa fasado kaj la uzo de altvaloraj materialoj por la internaĵoj. En tiu ĉi kunteksto povas esti menciata i.a. la vendejo pri juveloj Schullin en Vieno (1972), la Siemens-ĉefkomandejo en Munkeno (1970-75) kaj la Haas-domo proksime de la Katedralo Sankta Stefano (Vieno). (1987-90).

Krome konatigis la arkitekton verkoj en la kadro de muzea arkitekturo: ekz. La Urba muzeo Abteiberg en Mönchengladbach (1972-82), la Muzeo pri modernaj artoj en Florenco (1973) kaj la Muzeo pri modernaj artoj en Frankfurto ĉe Majno (1985-1990). Por salcburga filio de la Guggenheim-muzeo li faris planojn, kiu finfine ne realiĝis.

 Premioj (elekto) 
En 1985 li ricevis la Pritzker-premion pri arkitekturo.

 Literaturo 
 Hans Hollein, Walter Pichler: Architektur. Katalog zur Ausstellung, Galerie St. Stephan, 1963
 Hans Hollein – Alles ist Architektur. Eine Ausstellung zum Thema Tod, Katalog zur Ausstellung, 1970
 MANtransFORMS, Katalog zur Ausstellung, Cooper Hewitt Museum, New York, 1976
 Hans Hollein. a+u architecture and urbanism, 1985
 Wolfgang Pehnt: Hans Hollein. Museum in Mönchengladbach, Frankfurt 1986, ISBN 3-596-23934-6
 Hans Hollein – Metaphern u. Metamorphosen.Ekspozicia katalogo, Centre Georges Pompidou, Paris, 1987
 Gianni Pettena: Hans Hollein – Opere 1960–1988. Idea Books Editioni, Milano, 1988
 Museum Moderner Kunst, Frankfurt/Main, (=Schriftenreihe des Hochbauamtes zu Bauaufgaben der Stadt), 1991
 Hans Hollein. Katalog zur Ausstellung, Historisches Museum der Stadt Wien, 1995
 Hans Hollein – Schriften und Manifeste. Eldonis François Burkhardt kaj Paulus Manker, Wien 2002

 Eksteraj ligiloj 

 Hejmpaĝo.
 Anonco de la forpaso ĉe orf.at.

Kategorio:Gajnintoj de la Pritzker-premio
Kategorio:Aŭstraj arkitektoj
Kategorio:Akademianoj
Kategorio:Vienanoj
Kategorio:Dezajnistoj